钦定古今图书集成/明伦汇编/闺媛典/第223卷 > 陈细举
## 钦定古今图书集成/明伦汇编/闺媛典/第223卷 > 陈细举

按《福清县志》：“陈细举，方民里人，许字新安里郑从岳。
将嫁，岳亡，细举奔丧，拜哭毕，独居一小楼，足不下梯，
兄弟相见不逾阈，蓬首垢面，毛发鬖鬖，望之不类人
形。邻失火将及，促之避，不听，曰：‘死，吾分也，何避为’？顷
之，风反，邻屋俱烬，而细举所卧楼独存，观者皆叹异。
未几，岳父没，庶姑遗子始孩，赖细举抚之得活。卒年”
八十馀。天启四年，巡按御史乔承诏奏旌门闾。